Viborger Samler, 1849-02-13
Børsenhalle af 8de Febr. meddeler nu den i engelske Blade meddeelte Skrivelse fra Understatssecretairen for de udenlandske Anliggender til Skatkammerlorderne angaaende Admitteringen af slesv.-holstenske Skibe. Det hedder i denne Skrivelse: Efter Viscount Palmerstons Ordre anmoder jeg Dem om at meddele Skatkammerlorderne, at Regjeringens Opmærksomhed er bleven henledet paa de i nogle britiske Havne stedfundne Uregelmæssigheder, der ere opstaaede derved, at Capitainer af slesvigske og holstenske Skibe have ved deres Ankomst i britiske Havne angivet deres Skibe som slesvig-holstenske eller som tydske Skibe, og desuden ogsaa foretaget Skridt, der vise, at de ikke ville, at deres Skibe skulle betragtes som underkastede Kronen Danmark. Under disse Omstændigheder anseer Viscount Palmerston det for passende at underrette Lorderne for det britiske Skatamt om den britiske Regjerings Anskuelse i denne Henseende. - Der existere ingen Tractater, som regulere den commercielle Forbindelse imellem Storbritannien og Hertugdømmerne Slesvig og Holsten, med Undtagelse af de imellem Kronen England og Kongen af Danmark afsluttede. J disse Tractater forekommer ingen speciel Omtalelse af Hertugdømmerne som forskjellige fra andre Dele af danske Besiddelser, og under disse almindelige Stipulationer af hine Tractater have ogsaa britiske Skibe Adgang til Hertugdømmernes Havne, ligesom ogsaa Hertugdømmernes Skibe til Storbritanniens Havne. Derfor have altsaa, endskjøndt Kongen af Danmark ikke er Konge, men Hertug af Slesvig og Holsten, og disse Localforskjelligheder ei ere specificerede i Tractaterne, Hertugdommernes Skibe kun Krav paa at admitteres i de britiske Havne under Characteer af danske Skibe, da der ei existerer, nogen Tractat, som giver dem en Ret eller et Privilegium i dens Localcharacteer af slesvigske eller holstenske Skibe. Paa Grund af de nuværende Differentser imellem Danmark og de tvende Hertugdømmer turde det ikke egne sig at drive for vidt Jagttagelsen af denne Formalitet (technicality), dog turde det være rigtigt, at Toldofficianterne tydelig erklære de til de britiske Havne ankommende slesvigske eller holstenske Skibe, at de kun under de imellem Storbritannien og Danmark sluttede Overeenskomster kunne nyde Toldforrettigheder, som de gjøre Krav paa og at de derfor, under hvilken Characteer de ogsaa erklære sig, og som Toldbetjentene ogsaa skulde blive instruerede om ikke at bestride af Urbanitet (a matter af courtesy), dog i Virkeligheden (really) skulle som danske Skibe admitteres til Nydelsen af de Forrettigheder, som de gjøre Krav paa. Dette har Hensyn til de Erklæringer, at saadanne Skibe ere slesvigske eller holstenske eller slesvig-holstenske, anderledes er det dog, naar holstenske Skibe erklære, at de ere tydske, hvilken Erklæring det ikke turde være passende at antage, da en saadan Erklæring udelukker disse Skibe fra Virkningerne af de med Danmark bestaaende Tractater og ikke vilde indbefatte dem under nogen anden Tractat, da ingen Overeenskomst er afsluttet imellem den britiske Krone og Tydskland som saadant, og der heller ikke nu for Tiden factisk gives nogen Stat Tydskland, med hvilken en saadan Tractat kunde sluttes. Hvad Holstenerne mene, naar de erklære sig for Tydskere, er, at Hertugd. Holsten danner en Deel af det tydske Forbund, men aldrig har Storbritannien afsluttet med dette Forbund en Handelstractat, og Skibene fra de Stater, af hvilke hiint Forbund bestod, ere admitterede efter deres respective Nationalcharacteer som preussiske, østerrigske, hanseatiske o. s. v., efter de bestaaende Tractater, men ikke under Navnet af tydske Skibe. – De britiske Toldofficianter ere paa Grund heraf anviste til efter foranstaaende Skrivelses Maalestok at gaae tilværks i saa Henseende." – "Børsenh." siger i Anledning af denne Bekjendtgjørelse: Heraf sees med hvilken Nøiagtighed England bestræber sig for at udføre sin Rolle som Mægler i dette Stridsspørgsmaal, medens det jo som bekjendt ikke mangler paa Exempler i den britiske Historie, at Skibsflag fra Stater, der ere traadte ud af deres tidligere Forbindelser, ere fra engelsk Side anerkjendte før Fredsslutningen, og i saa Henseende behøver man kun at erindre om Englands Anerkjendelse af de sydamericanske Fristater.